Koreyada O`zbekiston fuqarosi qurbon bo`ldi

1 avgust kuni Koreya Respublikasida O`zbekiston fuqarosi qurbon bo`ldi. Bu haqda Tashqi ishlar vazirligi Matbuot xizmat xabar berdi.
O`zbekistonning Janubiy Koreyadagi Elchixonasi bergan ma`lumotga ko`ra, Kyongbuk provinsiyasida yuzaga kelgan o`zaro janjal oqibatida O`zbekiston fuqarosi  jarohat olib, vafot etdi.
Ushbu jinoyatni sodir qilishda gumonlanib O`zbekiston fuqarosi qo`lga olingan va holat yuzasidan jinoiy ish ochilgan.
Elchixona mazkur vaziyatni nazoratga olgan va O`zbekiston Bandlik va mehnat munosabatlari vazirligi huzuridagi Tashqi mehnat migrasiyasi masalalari agentligining vakillari bilan hamkorlikda marhumning jasadini Vatanga yuborish bo`yicha konsullik-huquqiy va tashkiliy masalalarni hal qilmoqda.